section_heading: Počasna sokolska garda
paragraph_text: Udruga raspolaže šezdeset jednom svečanom odorom te dodatnom opremom za svakog pripadnika Počasne garde. Odora se sastoji od kape koja je od crnog krzna s pozlaćenim amblemom sokola te sokolskim perom, crvene slavonske košulje, plave bluze ukrašene zlatnim ukrasima, jahaćih tamno plavih hlača ukrašenim ukrasima od zlatnih niti, pelerine koja se nosi na lijevom ramenu koja je također ukrašena zlatnim nitima, jahačih čizama od crne kože te ostale opreme poput širokog remena sa srebrnom kopčom na kojem se nosi sablja.